b'\n_START_ARTICLE_\nDeccan\n_START_SECTION_\nGeografi\n_START_PARAGRAPH_\nH\xc3\xb8yplat\xc3\xa5et dekker store deler av delstatene Andhra Pradesh, Karnataka, Kerala, Tamil Nadu og Maharashtra. Etter indisk spr\xc3\xa5kbruk er Deccan landet mellom \xc3\x98stre- og Vestre Ghats, i s\xc3\xb8r begrenset av den kun 400 m h\xc3\xb8ye senken ved Palghat, der jernbanen fra Calicut til Madras g\xc3\xa5r frem, samt i nord av de fjellene som i s\xc3\xb8r f\xc3\xb8lger Taptis og Godavaris floddaler. _NEWLINE_Det egentlige Deccan best\xc3\xa5r av et kupert arkaisk grunnfjell av gneis og skifer, diskordant overlagret av paleozoiske skifrer, sand- og kalkstein samt p\xc3\xa5 Gondwanaplat\xc3\xa5et av trias- og juralager. Deccan stod i eldre geologisk tid i landforbindelse med Arabia og Afrika, men i liastiden (eldste juraperiode) ble det skilt fra disse landmasser ved veldige innstyrtninger. S\xc3\xa5 til slutt i terti\xc3\xa6rtiden utbredte seg et mektig vulkansk dekke over en stor del av Deccan, og utl\xc3\xb8pere av dette fyller fortsatt hele nordvestre Deccan samt Malvaplat\xc3\xa5et lengre i nord.\n_START_SECTION_\nDemografi\n_START_PARAGRAPH_\nAng\xc3\xa5ende Deccans befolkning e den likesom hele Indias en blanding av lyse og m\xc3\xb8rke, stor- og sm\xc3\xa5vokste, stammer av indoarier og andre. Deccan tilsvarer om lag det omr\xc3\xa5de i hvilket de dravidiske folk er i klar majoritet (se ogs\xc3\xa5 den ariske invasjonsteori).'